เรื่องร้องเรียน (สะพาน,จราจร) วันที่ 2022-10-06 00:32:02 — แขวงคลองต้นไทร เขตคลองสาน กรุงเทพมหานคร
1) ปัญหา: การขับรถผิดวินัยจราจรบริเวณทางขึ้นสะพานตากสิน ทำให้เกิดรถติดขัด

สาเหตุ: ทุกๆ เช้า รถนับร้อย ที่ขึ้นสะพานตากสินขาเข้าเมือง จะวิ่งเบียดเข้าช่องซ้ายโดยตัดผ่านเส้นจราจรทึบและวิ่งทับพื้นที่ปลอดภัย (เส้นทึบ และพื้นที่แรเงาในรูป) ซึ่งเป็นการทำผิดวินัยจราจร ทั้งนี้ รถที่มาจากทางราบก่อนขึ้นสะพาน วิ่งมา 3 เลน มาเจอกับรถที่วนขึ้นสะพานอีก 2 เลน แต่สุดท้ายเมื่อขึ้นสะพานไปจะเหลือช่องทางวิ่งเพียง 3 เลน รถที่วิ่งทับพื้นที่ปลอดภัย ทำให้เกิดช่องจราจรที่ผิดวินัยเพิ่มมาอีก 1 

ผลที่เกิด: รถที่เปิดช่องวิ่งใหม่แบบนี้ เบียดเบียนรถที่วิ่งตามวินัยจราจรคันอื่นๆ แย่งทางตัดเข้าช่องซ้าย ทำให้รถที่วิ่งใน 2-3 เลน ต้องหยุดชะงักต่อเนื่อง บวกกับเป็นการวิ่งขึ้นเนิน ทำให้เกิดรถติดมากกว่าที่ควรจะเป็น (เปรียบเทียบกับให้คนเดินขึ้นเนินชันๆ แล้วยังต้องเบียดกับคนที่แซงคิวตัดหน้า เดินไป หยุดๆ ขึ้นเนินชันๆ)

ข้อสังเกตการแก้ไข: ใช้เครื่องกั้นแทนเส้นทึบบนถนน? เพื่อป้องกันการตัดช่องจราจร และการวิ่งเปิดเลนทับพื้นที่ปลอดภัย

อื่นๆ: อันที่จริงปัญหานี้จะไม่เกิดหากทุกคนขับรถตามกฎจราจร แค่สภาพจริงมีคนโกง และก็มีคนไม่อยากถูกเอาเปรียบ ก็เลยเกิดสถานการณ์ต่อสู้กันโดยไม่จำเป็น กลายเป็นวัฒนธรรมจราจรที่ไม่ดี